**Občina Ribnica na Pohorju**

Ribnica na Pohorju 1, 2364 Ribnica na Pohorju

**OBČINSKI SVET**

**OBČINE RIBNICA NA POHORJU**

Datum: 9. 12. 2024

|  |  |
| --- | --- |
| **ZADEVA:** | **PREDLOG SKLEPA O OPROSTITVI PLAČILA NADOMESTILA ZA UPORABO STAVBNEGA ZEMLJIŠČA ZA LETO 2025** |
| **PREDLAGATELJ:** | Srečko Geč, župan |
| **GRADIVO PRIPRAVIL:** | Občinska uprava Občine Ribnica na Pohorju |
| **POROČEVALEC:** | Srečko Geč, župan |
| **PREDLOG SKLEPA:** | **Zavezanca \_\_\_\_\_\_\_ se oprosti plačila nadomestila za uporabo stavbnega zemljišča za objekt/stanovanje \_\_\_\_\_ za leto 2025. Zavezanec je dolžan javiti vsako spremembo, ki bi vplivala na odločitev o oprostitvi.** |
| **PRAVNA PODLAGA:** | 18. člen Odloka o nadomestilu za uporabo stavbnega zemljišča v Občini Ribnica na Pohorju (MUV, št. 26/17, 8/18) |

**OBRAZLOŽITEV:** Odlok o nadomestilu za uporabo stavbnega zemljišča v Občini Ribnica na Pohorju (v nadaljevanju Odlok) v 18. členu določa, da so plačila nadomestila oproščeni občani, ki so kupili novo stanovanje ali zgradili, dozidali ali nadzidali družinsko stanovanjsko hišo, če so v ceni ali neposredno plačali komunalni prispevek ali izvedli opremljanje po pogodbi o opremljanju. Prav tako so plačila nadomestila oproščeni občani, ki so ob vložitvi vloge prejemniki denarne socialne pomoči ali varstvenega dodatka ter v drugih primerih, kot so elementarne ali druge nezgode.

Na občino sta v mesecu novembru prispeli dve zahtevi za oprostitev plačevanja NUSZ za leto 2025.

20. člen Odloka določa, da o oprostitvi plačila nadomestila odloči Občinski svet Občine Ribnica na Pohorju s sklepom. Pisno zahtevo za oprostitev nadomestila mora zavezanec vložiti najkasneje do 31.1. za tekoče leto pri občinski upravi.

Srečko GEČ

ŽUPAN